
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 626 

21 Αυγούστου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης επικειμένων ιδιοκτη¬ 
σιών που απαλλοτριώθηκαν στην περιοχή Αγ. Γε¬ 
ωργίου Δ. Κορίνθου. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση Πολεοδομικής μελέτης της έκτασης του Πα- 
ραθεριστικούο Οικοδομικού Συνεταιρισμού «Πα- 
ραθεριστικός Οικοδομικός Συνεταιρισμός Μελών 
και μη της Παμβουρλιωτικής Ενώσεως Προσφυ¬ 
γών Περιφέρειας Βρυούλων Συν. Π.Ε.» στη θέση Α- 

μυγδαλίτσα Δήμου Ερέτριας (Ν. Εύβοιας). 

ΑΠΟΦΑΣΕΙΣ 

Τροποποίηση της 73813/6630/5.8.1994 απόφασης 
του Υπουργού Περιβάλλοντος, Χωροταξίας και 
Δημοσίων Έργων «Καθορισμός αμοιβών και προ¬ 
διαγραφών πολεοδομικών μελετών επέκτασης - α¬ 
ναθεώρησης Α' και Β' κατοικίας οικισμών με πλη¬ 
θυσμό περισσότερο από 2.000 κατοίκους, ειδικών 
αμιγών επαγγελματικών χρήσεων, καθώς και οικι¬ 
σμών με πληθυσμό λιγότερο από 2.000 κατοίκους» 
(Β' 606). 


ΑΠΑΛΛΟΤΡΙΩΣΕΙΣ 


ΑΝΑΚΟΙΝΩΣΕΙΣ 

Αριθ.4366 , β (1 ί 

Παρακατάθεση αποζημίωσης επικείμενων ιδιοκτησιών 
που απαλλοτριώθηκαν στην περιοχή Αγ. Γεωργίου Δ. 
Κορίνθου. 

Ο ΝΟΜΑΡΧΗΣ ΚΟΡΙΝΘΙΑΣ 

Γνωστοποιεί σύμφωνα με το νόμο ότι: 

Με το αρ. 59035/29.7.98 γραμμάτιο συστάσεως παρα- 
καταθήκηςτου Γραφείου Παρακαταθηκών Κορίνθου, κα- 
τετέθη το ποσό του ενός εκατομμυρίου εννιακοσίων πε¬ 
νήντα χιλιάδων δρχ. (1.950.000) για αποζημίωση των επι¬ 
κειμένων των ιδιοκτησιών που απαλλοτριώθηκαν στην 
περιοχή Αγ. Γεωργίου Δ. Κορίνθου, για την ανέγερση του 
ΓΓυμνασίου Κορίνθου, σύμφωνα με την αρ. 163/29.11.96 
απόφαση του Νομαρχιακού Συμβουλίουτ ης Ν.Α. Κοριν¬ 
θίας, της αρ. 153/97 απόφασης του Μονομελούς Πρωτο¬ 
δικείου Κορίνθου, περί καθορισμού προσωρινής τιμής 
μονάδας και της αριθμ. 4171/1997 μεταγραφής της 
163/96 απόφασης της Ν.Α. στον τόμο 463/38των Βιβλίων 
Μεταγραφών τέως Δ. Κορινθίων. 

Η αποζημίωση αυτή θα αποδοθεί στους εικαζομένους δι¬ 
καιούχους, που θα αναγνωρισθούν με δικαστική απόφαση. 

Κόρινθος, 30 Ιουλίου 1998 
Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Εγκριση Πολεοδομικής μελέτης της έκτασης του Παρα- 
θεριστικούο Οικοδομικού Συνεταιρισμού «Παραθερι- 
στικός Οικοδομικός Συνεταιρισμός Μελών και μη της 
Παμβουρλιωτικής Ενώσεως Προσφύγων Περιφέρει¬ 
ας ΒρυούλωνΣυν. Π.Ε.» στη θέση Αμυγδαλίτσα Δήμου 
Ερέτριας (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1· Τις διατάξεις των άρθρων 7 και 42 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το 
άρθρο 7 συμπληρώθηκε μετηνπαρ. Ιτου'αρθρου 12του 
Ν. 1647/1986 «Οργανισμός Κτηματολογίου και Χαρτο- 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και η παρ. 1 του άρθρου 42 τροποποιήθηκε 
με την παρ. 11 του άρθρου 98 του Ν. 1892/1990 «Για το εκ- 
συ^ρονισμό και την ανάπτυξη και άλλες διατάξεις» (Α' 

2. Τις διατάξεις των άρθρων 17 (παρ. 2), 18και 19 (παρ. 
2) του Π. Δ/τος 93/1987 «Αναμόρφωση και ενοποίηση της 
νομοθεσίας για τους οικοδομικούς συνεταιρισμούς, τρό¬ 
πος οργάνωσης, διοίκησης και λειτουργίας αυτών και πο¬ 
λεοδόμηση εκτάσεων οικοδομικών συνεταιρισμών και οι¬ 
κοδομικών οργανισμών» (Α'52) όπως το άρθρο 18 τροπο¬ 
ποιήθηκε με την παρ. 3 του άρθρου 1 του Π Δ/τος 
448/1991 (Α'165). 

3. Τις διατάξεις του άρθρου 3 του Ν. Δ/τος 17.7.1923 
«Περί σχεδίων πόλεων κ.λ.π.», όπως μεταγενέστερα τρο¬ 
ποποιήθηκαν και συμπληρώθηκαν (Α' 228). 

4. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων 
και οικισμών της Χώρας και άλλες διατάξεις» (Α' 124/ 
1997). 

5. Τις διατάξεις των άρθρων 6 (παρ. 1 ), 7 , 8 , 9 και 16 του 
Ν. 1577/1985 «Γενικός Οικοδομικός Κανονισμός» (Α'210) 
όπως τροποποιήθηκαν με το άρθρο 13 (παρ. 1,2,3) του 
Ν. 1647/1986 «Οργανισμός κτηματολογίου και Χαρτο- 
γραφήσεων Ελλάδας "ΟΚΧΕ” και άλλες σχετικές διατά¬ 
ξεις» (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεωντου Ν. 1577/1985 “ΓΟΚ” και άλ¬ 
λες σχετικές διατάξεις» (Α'91). 

6. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και ανπκα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

7. Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Εργων « Εγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και οι¬ 
κοδομικούς οργανισμούς» (Β' 534). 

8. Την 2429/353/24.1.1992 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χωρο- 
θέτηση και οικιστική καταλληλότητα της έκτασης του Πα- 
ραθεριστικού Οικοδομικού Συνεταιρισμού Μελών και μη 


της Παμβουρλιωτικής Ένωσης προσφύγων περιφέρειας 
Βρυούλων Συν. Π.Ε.» στη θέση Αμυγδαλίτσα Δήμου Ερέ¬ 
τριας (Ν. Εύβοιας)». 

9. Το 6438/9014/22.9.1993 έγγραφο της Διεύθυνσης 
Χωροταξίας του Υπουργείου Περιβάλλοντος, Χωροτα¬ 
ξίας και Δη μοσίων Έργων. 

10. Την 19768/1994 συμβολαιογραφική πράξη ενώπιον 
του Συμβολαιογράφου Ερέτριας, Θεόδωρου Τερζάκη 
παραχώρησης και μεταβίβασης των κοινοχρήστων - κοι¬ 
νωφελών και ειδικών χρήσεων χώρων. 

11. Τις 159/1992 και 62/1996 γνωμοδοτήσεις του Δημο¬ 
τικού Συμβουλίου Ερέτριας. 

12. Τα 4163/24.8.1994, 5844/3.9.1996 και 5059/ 
24.7.1996 έγγραφα της Δ/νσης Τεχνικών Υπηρεσιών Ν 
Εύβοιας. 

13. Τα 25166/832/13.1.1993, 34997/7253/27 7 1995 
18903/1139/7.11.1996, 50252/5γ/1714/14...1997 έγγρα¬ 
φα της Δ/νσης Οικοδομικώνκαι Κτιριοδομικών Κανονι¬ 
σμών-Τμήμα Γ. 

14. Τις 7/πρ. 40/2.11.1992, 7/πρ. 39/26.10.92, 20/πρ. 
39/29.11.93 γνωμοδοτήσεις του Συμβουλίου Χωροτα¬ 
ξίας, Οικισμού και Περιβάλλοντος Νομού Εύβοιας. 

15. Την 300/1997 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

16. Το γεγονός ότι από τις κανονιστικές διατάξεις αυτού 
του Διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ Α 

17. Τις 304/1994, 140/1995, 43/1996 και 270/1998 γνω¬ 
μοδοτήσεις του Συμβουλίου της Επικράτειας με πρόταση 
του Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης ιδιοκτη¬ 
σίας του Παραθερισπκού Οικοδομικού Συνεταιρισμού με 
την επωνυμία «Παραθεριστικός Οικοδομικός Συνεταιρι¬ 
σμός Μελών και μη της Παμβουρλιωτικής Ένωσης προ¬ 
σφύγων Περιφέρειας ΒρυούλωνΣυν. Π.Ε.»που βρίσκεται 
στη θέση Αμυγδαλίτσα του Δήμου Ερέτριας (Ν. Εύβοιας) 
με τον καθορισμό οικοδομήσιμων χώρων, οδών, πεζο¬ 
δρόμων, χώρων πρασίνου, όπως φαίνονται στα σχετικά 
δύο (2) χρωματισμένα πρωτότυπα διαγράμματα σε κλί¬ 
μακα 1:500 που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 18123/1998 
πράξη του και που αντίτυπό τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής επιτρέπεται η χρήση μόνο κατοικίας. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τεσσάρων (4) μέτρων, όπως 
φαίνεται στα διαγράμματα του άρθρου 1. 





Άρθρο 5 

Α. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων ο¬ 
ρίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδό: τριακόσια (300) τ.μ. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

3. Συντελεστής δόμησης: τέσσερα δέκατα (0,4) με μέγι¬ 
στο εμβαδόν δομημένης επιφάνειας ανά μερίδα εκατόν 
είκοσι (120,00) τ.μ. 

4. Μέγιστο επιτρεπόμενο ύψος των ανεγερθησομενων 
κτιρίων επτά και μισό (7,5) μέτρα. 

5. Υπεράνω του μεγίστου επιτρεπομένου ύψους επι¬ 
βάλλεται η κατασκευή στέγης, πλην μονόρριχτης, μεγί¬ 
στου ύψους δύο (2) μέτρων. 

6. Απαγορεύεται η κατασκευή κτιρίων επί υποστηλωμά- 
των (ΡΙΙΟΤΙ5). 

7. Καθορίζεται όριο ακαλύπτων χώρων όπως φαίνεται 
με μπλε γραμμή στα διαγράμματα του άρθρου 1. 

Β. Επιπλέον των ανωτέρω επιβάλλονται οι παρακάτω 
μορφολογικού περιορισμοί: 
α. Απαγορεύονται οι γύψινες εξωτερικές διακοσμήσεις, 
β. Οι εξωτερικοί τοίχοι επιχρίζονται εκτός των περιπτώ¬ 
σεων εμφανούς λιθοδομής. 

γ. Η επικάλυψη της στέγης γίνεται με κεραμίδια βυζα¬ 
ντινού ή ρωμαϊκού τύπου. 

δ. Απαγορεύεται η κατασκευή συνεχούς περιμετρικού 
εξώστη. 

ε. Οι εξωτερικές σκάλες είναι από ευθύγραμμα τμήμα¬ 
τα, συμπαγείς με κλειστό στηθαίο. 

στ. Τα κουφώματα κατασκευάζονται από ξύλο ή αλου¬ 
μίνιο χρώματος λευκού ή καφέ ή φυσικού χρώματος ξύ¬ 
λου. 


ζ. Η επιφάνεια των ανοιγμάτων δεν επιτρέπεται να υ¬ 
περβαίνει το 25% της συνολικής επιφάνειας των εξωτερι¬ 
κών τοίχων της αντίστοιχης όψης του κτιρίου. 

η. Τα χρώματα των επιχρισμάτων των όψεων είναι λευ¬ 
κό ή ώχρα. 

θ. Ο μανδρότοιχος είναι επιχρισμένος χρώματος λευ¬ 
κού ή από εμφανή λιθοδομή με ύψος μικρότερο ή ίσο του 
ενός μέτρου (1,00). 

Υπεράνω του ύψους αυτού, επιτρέπεται κιγκλίδωμα α¬ 
πλού σχεδίου με ύψος μικρότερο ή ίσο του ενός μέτρου. 

ι. Για τη χορήγηση κάθε οικοδομικής άδειας απαιτείται 
έγκριση της αρμόδιας Επιτροπής Πολεοδομικού και Αρ- 
χιιτεκτονικού Ελέγχου. 

ια. Απαγορεύεται η τοποθέτηση επιγραφών και διαφη¬ 
μίσεων στο δώμα ή πάνω από τις κατασκευές του δώμα¬ 
τος καθώς και μέσα στους ακάλυπτους χώρους. 

ιβ. Απαγορεύεται η τοποθέτηση επιγραφών στις προ¬ 
σόψεις των κτιρίων. Εξαιρούνται οι ενημερωτικού χαρα¬ 
κτήρα επιγραφές για τη διευκόλυνση της κυκλοφορίας 
(πινακίδες) και τη γνωστοποίηση της θέσης κτιρίων δημό¬ 
σιου ή κοινωφελούς σκοπού του οικισμού. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αοιθ. 21465/4697 (3) 

Τροποποίηση της 73813/6630/5.8.1994 απόφασης του Υ¬ 
πουργού Περιβάλλοντος, Χωροταξίας και Δημοσίων 
Έργων «Καθορισμός αμοιβών και προδιαγραφών πο- 
λεοδομικών μελετών επέκτασης - αναθεώρησης Α' και 
Β' κατοικίας οικισμών με πληθυσμό περισσότερο από 
2.000 κατοίκους, ειδικών αμιγών επαγγελματικών χρή¬ 
σεων, καθώς και οικισμών με πληθυσμό λιγότερο από 
2.000 κατοίκους» (Β' 606). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1032/1980 «Περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Α' 
57). 

2. Τις διατάξεις της παρ. 8 του άρθρου 6 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

3. Τις διατάξεις της παρ. 8 του άρθρου 11 του Ν. 
716/1977 «περί μητρώου μελετητών και αναθέσεως και 
εκπονήσεως μελετών» (Α'295). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

5. Την 20/1998 γνωμοδότηση του Κεντρικού Συμβουλί¬ 
ου Χωροταξίας, Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 


1. Η υπ’ αρ. 73813/6630/5.8.1994 απόφαση του Υπουρ¬ 
γού ΠΕ.ΧΩ.Δ.Ε. «Καθορισμός αμοιβών και προδιαγρα¬ 
φών πολεοδομικών μελετών επέκτασης - αναθεώρησης 
Α' και Β' κατοικίας οικισμών με πληθυσμό περισσότερο α¬ 
πό 2.000 κατοίκους, ειδικών αμιγών επαγγελματικών χρή¬ 
σεων, καθώς και οικισμών με πληθυσμό λιγότερο από 
2.000 κατοίκους» (Β' 606) τροποποιείται και συμπληρώνε¬ 
ται ως εξής: 

α. Το πρώτο εδάφιο της παρ. I11 .α αντικαθίσταται ως ε¬ 
ξής: 

«Αμοιβή εκπόνησης πλήρους πολεοδομικής μελέτης ε¬ 
πέκτασης - αναθεώρησης Α' και Β' κατοικίας οικισμών με 
πληθυσμό περισσότερο από 2.000 κατοίκους, ΒΙΠΑ- ΒΙΟ- 
ΠΑ προ εξυγίανση, καθώς και οικισμών με πληθυσμό λι¬ 
γότερο από 2.000 κατοίκους, σύμφωνα με τις σχετικές 
προδιαγραφές σε 360 δρχ. ανά ένα (1) στρέμμα πολεο¬ 
δομικής μελέτης». 

β. Στο τέλος της παραγράφου 11.1 στ προστίθεται εδά¬ 
φιο ως εξής: 

«Κατ’ εξαίρεση και μετά από έγγραφη εντολή του εργο¬ 
δότη, αμείβονται με το 100% της αμοιβής της παραγρά¬ 
φου II. 1 .α οι μελέτες που αφορούν περιοχές έντονα δια¬ 
μορφωμένες με χρήσεις διαφορετικές από τις εκάστοτε 
προβλεπόμενεςτων αμιγών ειδικών επαγγελματικών χρή¬ 
σεων». 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 1998 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 

